b"\n_START_ARTICLE_\nHMS Westcott\n_START_SECTION_\nPalvelus\n_START_PARAGRAPH_\nHMS Westcott liitettiin palvelukseen otettaessa Scapa Flow'hun sijoitettuun 13. h\xc3\xa4vitt\xc3\xa4j\xc3\xa4laivueeseen. Aselevon astuttua voimaan alus saattoi antautuvaa Saksan keisarikunnan laivastoa Scapa Flow'hun. Alus osallistui elokuusta marraskuuhun partiointiin ja sotatoimiin bol\xc5\xa1evikkeja vastaan It\xc3\xa4merell\xc3\xa4._NEWLINE_Alus siirrettiin helmikuussa 1920 V\xc3\xa4limerelle, jossa se tulitti Turkin kansallisten asemia. Palattuaan Britteinsaarille elokuussa alus liitettiin Kotilaivastoon, jossa se palveli aina vuoteen 1935 saakka. Alus oli v\xc3\xa4h\xc3\xa4n aikaa 4. sukellusvenelaivueen maalilaivana ennen kuin se siirrettiin 1936 Devonportin telakalla tehdyn huollon j\xc3\xa4lkeen Kiinan asemalle._NEWLINE_Alus myytiin 8. tammikuuta 1946 BISCOlle ja se saapui my\xc3\xb6hemmin samana vuonna hinattuna West of Scotland Shipbreakersille romutettavaksi."